CELEX: C2006/326/176
Language: da
Date: 2006-12-30 00:00:00
Title: Sag F-135/06: Sag anlagt den 27. november 2006 — Lafleur-Tighe mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/87
            
         Sag anlagt den 27. november 2006 — Lafleur-Tighe mod Kommissionen
   (Sag F-135/06)
   (2006/C 326/176)
   Processprog: fransk
   Parter
   
      Sagsøger: Virgine Lafleur-Tighe (Makati, Philippinerne) (ved avocats S. Rodrigues og C. Bernard-Glanz)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af ansættelsesmyndighedens afgørelse om at indplacere sagsøgeren i lønklasse 13, løntrin 1, på tidspunktet for hendes ansættelse som kontraktansat, således som denne afgørelse følger af den ansættelseskontrakt, der blev indgået den 22. december 2005.
            
         
               —
            
            
               Ansættelsesmyndigheden oplyses om de retsvirkninger, som følger af en annullation af den anfægtede afgørelse, navnlig en hensyntagen til sagsøgerens erhvervserfaring fra 1993, dvs. tidspunktet for hendes erhvervelse af et eksamensbevis som Bachelor, og en indplacering i lønklasse 14 med tilbagevirkende kraft fra den 22. december 2005.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har for det første anført, at ansættelsesmyndigheden ved at kræve, at hun fremlægger en ækvivalensattest for hendes eksamensbevis som Bachelor, der har samme retlige karakter som den bekendtgørelse, som det franske fællesskab i Belgien (Gouvernement de la Communauté française de Belgique) har udstedt til hende for så vidt angår hendes kandidateksamensbevis, har anlagt et åbenbart urigtigt skøn.
   Sagsøgeren har dernæst anført, at ansættelsesmyndigheden har tilsidesat princippet om ligebehandling og om forbud mod forskelsbehandling, for så vidt som den har afvist at tage hensyn til den ækvivalensattest for nævnte eksamensbevis, som er udstedt af National Qualifications Authority of Ireland.